b'\n_START_ARTICLE_\nAmbla valla vapp\n_START_PARAGRAPH_\nAmbla valla vapp on J\xc3\xa4rva maakonna endise Eesti haldus\xc3\xbcksuse Ambla valla vapp._NEWLINE_Vapp on kinnitatud 15. novembril 1995._NEWLINE_Vapi autor on Jaak Poom.\n_START_SECTION_\nVapi kirjeldus\n_START_PARAGRAPH_\nRohelisel kilbil neljaharuline ristikuleht, otsatornide ja rohelise p\xc3\xb5ikitriibuga hoone siluett ning lainel\xc3\xb5ikeline langetatud varras - k\xc3\xb5ik h\xc3\xb5bedased; varda all sinine vapit\xc3\xbcvi.\n_START_SECTION_\nP\xc3\xb5hjendus\n_START_PARAGRAPH_\nNeljaharuline ristikuleht s\xc3\xbcmboliseerib p\xc3\xb5llumajandust; \xc3\xbchendatud s\xc3\xbcdamete kujundina t\xc3\xa4hendab \xc3\xbcksmeelset tegevust majanduses ja vaimses valdkonnas; kujund meenutab ka risti - kristliku maailma t\xc3\xa4htsaimat s\xc3\xbcmbolit. Hoone siluett on kohaliku kultuurielu keskuse, Ambla rahvamaja, v\xc3\xb5rdkuju. Lainel\xc3\xb5ikeline varras meenutab Ambla j\xc3\xb5ge. H\xc3\xb5be lootust ja puhtust; roheline - looduskeskkonda mille osaks on ka inimene. Sinine - vett, looduse koostisosana, samuti ka noorust oma energia ja tulevikulootusega.'